|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 5099 Αθήνα, 04/09/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την παράνομη και εκδικητική απόλυση συναδέλφου εργαζόμενου και μέλους του Σωματείου Μισθωτών Τεχνικών από την εταιρεία SELLER Hellas. Η απόλυση ήρθε ως απάντηση στην αντίδραση του εργαζόμενου να συναινέσει στα σχέδια της εργοδοσίας για εγκατάσταση συστήματος εισόδου – εξόδου στην επιχείρηση με τη χρήση δακτυλικών αποτυπωμάτων, καθώς και καμερών παρακολούθησης στους χώρους εργασίας.

Το ΕΚΑ εκφράζει την αλληλεγγύη του στον συνάδελφο εργαζόμενο, ο οποίος τιμωρήθηκε γιατί δεν δέχτηκε να δώσει το αποτύπωμά του. Ζητούμε την ακύρωση της παράνομης και εκδικητικής απόλυσής του και την προστασία των εργαζομένων ενάντια σε οποιαδήποτε μέθοδο παρακολούθησης και παραβίασης των προσωπικών τους δεδομένων.

**Το Δ.Σ.**